AJA รูดติดฟลอร์! วิตก “อมร มีมะโน” โดนเด้งเก้าอี้ CEO เซ่นก.ล.ต.ปรับ 1.7พันลบ.ฐานปั่นหุ้น
AJA รูดติดฟลอร์! วิตก "อมร มีมะโน" โดนเด้งเก้าอี้ CEO เซ่นก.ล.ต.ปรับ 1.7พันลบ.ฐานปั่นหุ้น โดย ณ เวลา 10.10 น. อยู่ที่ระดับ 0.26 บาท ลบ 0.10 บาท หรือ 27.78% สูงสุดที่ระดับ 0.26 บาท ต่ำสุดที่ระดับ 0.26 บาท มูลค่าการซื้อขาย 3.85 ล้านบาท
28 ธ.ค. 2561

ผู้สื่อข่าวรายงานว่า ราคาหุ้น บริษัท เอเจ แอดวานซ์ เทคโนโลยี จำกัด (มหาชน) หรือ AJA ณ เวลา 10.10 น. อยู่ที่ระดับ 0.26 บาท ลบ 0.10 บาท หรือ 27.78% สูงสุดที่ระดับ 0.26 บาท ต่ำสุดที่ระดับ 0.26 บาท มูลค่าการซื้อขาย 3.85 ล้านบาท

ทั้งนี้ ราคาหุ้น AJA ปรับตัวลดลงสู่ระดับต่ำสุดของวัน (Floor) หลังมีการรายงานข่าวว่า สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้ใช้มาตรการลงโทษทางแพ่งกับกรรมการและผู้บริหารของ AJD กรณีสร้างราคาหุ้น AJD (ปัจจุบัน คือ บริษัท เอเจ แอดวานซ์ เทคโนโลยี จำกัด (มหาชน) หรือ AJA)
ตามการรายงานข่าวก่อนหน้านี้ : ด่วน! ก.ล.ต.สั่งปรับ “อมร มีมะโน” พร้อมพวก 40 รายอ่วมเกือบ 2 พันล้าน ฐานปั่น AJD